यसरी आदिवासी जनजति समुदायमा दसैं ‘मान्नुपर्छ’ र ‘मान्नुहुँदैन’ भन्नेहरू बराबरीजस्तै संख्यामा भेटिन्छन् । विगतमा ‘एक जाति एक देश ः एक भाषा एक भेष’ भन्दै राज्यलाई हिन्दूकरण गर्ने प्रमुख अस्त्रका रूपमा दसैं चाडको प्रयोग गरिएको यस समुदायका अगुवाहरू बताउँछन् । तत्कालीन शासकहरूले सबैले मान्नैपर्ने बाध्यकारी परिस्थिति सिर्जना गरेर आदिवासी जनजातिलाई दसैं पर्वसँग अभ्यस्त गराएको उनीहरूको भनाइ छ ।
